projecte-aina/catalan_government_crawling huggingface dataset:
Catalunya sempre ha estat pionera en l'estudi i aplicació de la cineantropometria, especialment en el suport a l'esportista.
L'antiga estructura del Centre d'Estudis d'Alt Rendiment Esportiu (CEARE) a Esplugues de Llobregat (Consell Català de l'Esport), el Centre d'Alt Rendiment Esportiu de Sant Cugat del Vallès, o el propi Centre de Barcelona de l'Institut Nacional d'Educació Física de Catalunya, que va ser la primera institució universitària que va oficialitzar els estudis de cineantropometria a España, són clares mostres d'un històric cineantropomètric català que es reconegut arreu del món.
En aquest sentit, cal destacar la presència del professor catedràtic del Centre de Barcelona de l'INEFC, el Dr.
Ferran Rodríguez Guisado, com un dels 34 delegats internacionals, fundadors de la ISAK l'any 1986 a Glasgow.
També el professor catedràtic del mateix centre, el Dr.
Jordi Porta Manzañido, va ser el primer cineantropometrista reconegut amb el màxim nivell que atorga la ISAK, en aquest cas, el Nivell 4, també conegut amb el concepte d'antropometrista criteri.
En base a aquest històric, l'Escola Catalana de Cineantropometria (ECC) neix com un projecte institucional de l'INEFC.
El Director General de l'INEFC és el seu immediat responsable, delegant la responsabilitat de l'execució del projecte i la previsió de les seves necessitats mitjançant el nomenament d'un director o directora de l'ECC.
L'ECC interpreta i desenvolupa la cineantropometria com una ciència transversal susceptible de ser utilitzada, i per tant demandada en quant a la seva formació, per múltiples àrees de coneixement, tant de l'àmbit de la salut (medicina, infermeria, fisioteràpia, ciències de l'activitat física i de l'esport, dietètica i nutrició humana...), com des de determinades carreres tècniques que treballen amb cànons de proporcionalitat humana (enginyeries industrials, arquitectura, disseny...).
L'ECC vol ser un nucli vertebrador, dinàmic i proactiu, que pugui respondre amb el màxim rigor acadèmic i científic a la potencial elevada demanda de formació sobre els protocols i normes de mesura que tipifica la ISAK.
Aquests coneixements venen vehiculats per aquesta societat internacional amb 3 nivells d'acreditació com a cineantropometrista, que tenen correspondència amb 3 cursos de formació de Nivells 1, 2 i 3.
L'INEFC és el centre d'ensenyament superior creat per la Generalitat de Catalunya que té com a missió la formació, l'especialització i el perfeccionament de graduats i graduades en educació física i esport, i també per a la recerca científica i la divulgació dels seus treballs o estudis per a la formació.
Subdirecció Recerca - INEFC Barcelona
Col·laborador Subdirecció Recerca - INEFC Barcelona
Els Premis Recesport Jove tenen com a objectiu el foment de vocacions científiques entre el jovent en l'àmbit de les ciències de l'activitat física i de l'esport.
Aquests guardons promouen que els estudiants de grau, màster i doctorat, amb el suport dels seus tutors i/o directors corresponents s'iniciïn en l'àmbit de la recerca científica, presentant el seu treball final de grau/màster o aquells realitzats durant la seva tesi.
Aquests treballs, elements precursors de futures vocacions científiques, són tant de tipus experimental com teòric, i tenen relació amb qualsevol de les matèries de l'àmbit de les ciències de l'esport.
Per optar al premi Recesport Jove en alguna de les categories haureu d'indicar-ho al formulari d'inscripció.
Aquelles persones que desitgin optar als premis Recesport Jove serà a través de la comunicació en format pòster.
*Les persones que opten al premi hauran d'enviar el pòster (en format PDF) abans del 5 d'octubre.
La composició del premi en ambues categories serà:
Les comunicacions tractaran sobre la recerca en l'àmbit de les ciències de l'activitat física i de l'esport.
A diferència del format clàssic de congrés, aquesta Jornada ofereix un programa sense ponències de llarga durada i on únicament hi haurà dos formats divulgatius: les presentacions Pecha-Kucha i els pòsters.
Disponible fins el 16 de juliol
El format de comunicació oral serà el denominat Pecha Kucha, un tipus de presentació senzilla i informal que té per objectiu comunicar les idees principals d'allò que es vol donar a conèixer mitjançant 20 diapositives de 20 segons cadascuna (6 min 40 s exactament).
S'haurà de respectar l 'estructura de 20x20 amb la durada màxima de la presentació, malgrat que les diapositives no es limitin al model clàssic dels PechaKucha ( www.pechakucha.org ), podent incorporar text, esquemes, gràfics i el que es consideri més adient.
No hi haurà preguntes després de cada comunicació.
L'espai d'intercanvi de preguntes, dubtes i generació de sinergies serà en la zona de restauració en els moments dels cafès i dinar.
En aquestes comunicacions no es vol replicar estrictament el format de comunicació clàssica (introducció, metodologia, resultats, discussió i conclusions), sinó que es pretén explicar els projectes o línies de treball, les motivacions, els recursos, la transferència assolida, els principals resultats, les perspectives, etc. És a dir, donar a conèixer què fa cada grup o equip a la resta de grups de recerca de Catalunya.
En el següent enllaç es poden visualitzar algunes de les presentacions en aquest format de la I Jornada Catalana de Recerca en Ciències de l'Activitat Física i de l'Esport.
Els idiomes de l'esdeveniment seran català, castellà i anglès.
No hi haurà traduccions disponibles.
El llistat definitiu de comunicacions orals i pòsters, així com l'horari de presentació, es publicarà a partir del 20 de juliol de 2018.
Els pòsters sí que tindran la funció clàssica de molts congressos.
En el format pòster es presentaran estudis de recerca ja realitzats i formaran part d'una exposició oberta i permanent al públic assistent.
Els pòsters s'ubicaran en la zona de restauració (cafès i dinar) i es convertiran en un espai de treball en xarxa ( networking) entre el personal i entitats assistents.
Els pòsters inclouran les propostes que el Comitè Científic no pugui confirmar com a presentacions orals, ja sigui per limitacions horàries o per tipologia de continguts exposats.
Dimensions: el pòster tindrà 120 cm d'alçada per 90 cm d'amplada i l'orientació haurà de ser vertical.
Codi QR: animem l'assistència a completar el seu pòster amb una presentació en vídeo d'un minut de durada, al qual es podrà accedir a través d'un codi QR imprès en el propi pòster.
En podeu veure un exemple en aquest enllaç.
Si teniu dubtes de com fer-ho, contacteu amb la secretaria tècnica del congrés [EMAIL]
La llista definitiva de comunicacions orals i de pòsters, així com l'horari de presentació, es publicarà a partir del 20 de juliol de 2018.
El procediment per presentar comunicacions orals o pòster a la Jornada serà el següent:
INEFC Lleida - Universitat de Lleida
Grup de Recerca en Jocs Esportius (GREJE) - INEFC Lleida
Parc Científic Barcelona - Universitat de Barcelona
Grup d'Investigació Social i Educativa de l'Activitat Física i de l'Esport (GISEAFE) - INEFC Barcelona
Grup de Recerca en Ciències de l'Esport (GRCE) - INEFC Barcelona
Grup de Recerca en Activitat Física i Salut (GRAFiS) - INEFC Barcelona
Grup de Recerca en Sistemes Complexos i Esport (GRSCE) - INEFC Barcelona
Grup d'Investigació sobre l'Activitat Física i la seva Didàctica per a l'Educació, la Cultura i el Benestar (DECUBIAF)
Grup Moviment Humà - UdL i INEFC Lleida
Grup de Recerca en Desenvolupament i Innovació de la Condició Física i l'Exercici (DICFE) - UdL i INEFC Lleida
Innovació en Dissenys Observacionals i Mixed Methods Research - UB
Innovació en Dissenys Observacionals i Mixed Methods Research - UB i INEFC Lleida
Grup de Recerca en Esport i Activitat Física (GREAF) - UVic-UCC
Grup de Recerca en Educació Física (GREF) - UVic-UCC
Departament Ciències Fisiològiques - Universitat de Barcelona
Departament Didàctica - Universitat de Barcelona
Departament Biologia Cel·lular, Fisiologia i Immunologia - Universitat de Barcelona
INEFC Barcelona - Universitat de Lleida
Subdirecció Recerca - INEFC Barcelona
Col·laborador Subdirecció Recerca - INEFC Barcelona
El Màster Oficial en Direcció Esportiva està organitzat per l'INEFC i certificat per la Universitat de Lleida (UdL); s'imparteix de forma totalment virtual, és a dir el pots cursar des de la teva ciutat sense la necessitat de desplaçar-te per rebre la docència.
En l'àmbit de l'activitat física i especialment l'esportiu, hi ha una necessitat de persones que estiguin formades i preparades per exercir funcions clau en els temps actuals.
Funcions que tenen relació amb el disseny, la planificació, el seguiment i el control de programes esportius, formació de tècnics i promoció esportiva o d'activitats físiques.
En les lleis de regulació de l'exercici de les professions de l'àmbit de l'activitat física i l'esport es reconeix explícitament la professió de director/a esportiu/va, que permeten exercir el conjunt d'activitats professionals relacionades amb la direcció esportiva.
La qualitat del professorat, les visites i pràctiques externes en centres de prestigi nacional i internacional reconegut permeten garantir l'alt nivell del programa formatiu.
Dilluns 14 de setembre s'ha iniciat a l'INEFC Lleida el nou curs acadèmic 2020-2021.
Aquest curs ve marcat per la pandèmia de la COVID-19 i per aquesta raó s'han establert adaptacions tant acadèmiques com de centre per garantir la seguretat de tots.
Pel que fa a les mesures acadèmiques, el centre de Lleida, per al desenvolupament del 1r semestre del curs 2020-21, s'ha preparat un format de docència mixt.
Es proposa un volum aproximat al 50% de docència no presencial i un 50 % de docència presencial.
En el cas de la docència presencial s'ha optat per l'ampliació dels espais i la disponibilitat de gel hidroalcohòlic en els diferents espais del centre.
També es demanarà el respecte a la distància social i l'ús de mesures higièniques, com les mascaretes obligatòries i el rentat de mans.
Les sessions teòriques de Gran Grup es desenvoluparan en format no presencial, concentrades en determinats dies de la setmana, les quals es faran a través de la plataforma Blackboard Collaborate.
Els horaris estan organitzats per reduir l'aforament del centre a la meitat, així doncs al centre només hi haurà els alumnes que els toqui classes pràctiques de dos cursos.
Amb aquesta organització, el centre pretén garantir la mínima mobilitat de l'estudiantat entre els diferents espais i el mínim contacte entre grups.
Disposeu al web d'informació corresponent als horaris i a l'organització del curs.
Recordeu que els dies 24 i 25 es desenvoluparà la jornada d'acollida per a l'estudiantat de primer curs on es trametrà tota la informació corresponent al funcionament del centre, podeu consultar el programa.
Benvinguts i benvingudes al nou curs 2020-2021!
L'EFTEC de Montjuïc té unes característiques especials en comparació amb la resta de centres que ofereixen ensenyaments esportius.
El seu funcionament està plantejat de manera que l'alumnat de grau de CAFE tingui l'oportunitat de cursar, de manera simultània al llarg dels quatre anys, el grau de CAFE i els nivells I i II de grau mitjà de tècnic/a esportiu/va de la modalitat esportiva escollida.
Un cop finalitzats els estudis del grau en CAFE, també poden seguir la formació de tècnics esportius cursant el nivell III o grau superior en tècnic esportiu.
Per tal de facilitar la compaginació d'ambdues titulacions es reparteix la càrrega lectiva de les assignatures de l'EFTE i, normalment, cada nivell s'imparteix en dos cursos acadèmics.
Pels motius exposats anteriorment, l'EFTE Catalana de Montjuïc només admet alumnat de grau o llicenciats/des i graduats/des en Ciències de l'Activitat Física i l'Esport, ja que algunes de les assignatures de l'EFTE es cursen amb les del grau i, per tant, no s'imparteixen a l'EFTE.
Període de matriculació: A consultar segons el curs
Lloc i horari de matriculació: a l'Oficina d'Informació de 9 a 14 hores.
Documentació necessària per a la matriculació Nivell I:
• Certificat de les proves d'accés a les EFTE (en cas d'haver realitzat les proves a l'INEFC de Barcelona no cal lliurar-lo)
• Targeta d'assistència de la seguretat social (targeta CatSalut) o similar (mútua d'assistència sanitària)
Documentació necessària per a la matriculació Nivell II:
• Certificació d'haver superat el primer nivell de la modalitat (en cas d'haver-lo cursat a l'EFTE Catalana de Montjuïc no cal lliurar-lo)
La Biblioteca té la funció bàsica d'atendre les necessitats d'estudi i consulta de la comunitat acadèmica de l'INEFC, i també està oberta a totes les persones interessades en temes esportius i, molt especialment, a la comunitat investigadora i altres persones relacionades amb el món de l'educació física i l'esport, des de diferents vessants: teòriques, d'ensenyament, de competició, etc.
La Biblioteca està adscrita al CRAI de la Universitat de Barcelona (UB), de manera que estudiants i PDI de l'INEFC Barcelona tenen accés als seus serveis i recursos d'informació.
L'accés a la Biblioteca és lliure.
Disposa d'una sala de consulta i una sala de treball equipades amb tecnologia wifi.
El servei de préstec es limita a la comunitat acadèmica de la Universitat de Barcelona, seguint el seu reglament.
El fons documental està constituït per:
Horari: de 9h a 14h amb cita prèvia
El fons de la Biblioteca forma part del catàleg de les biblioteques de la Universitat de Barcelona.
La Biblioteca està adscrita al Centre de Recursos per a l'Aprenentatge i la Investigació (CRAI UB), donant accés a estudiants i PDI de l'INEFC Barcelona als seus serveis i recursos d'informació.
El Cercabib és l'eina de cerca i descoberta del CRAI de la Universitat de Barcelona.
Permet realitzar cerques de manera simultània a tot el fons de la UB al marge del suport, tipologia o ubicació del recurs.
És a dir: llibres, revistes, articles de revista, tesis, audiovisuals i altres, independentment de si són recursos en paper o format electrònic, i de si estan ubicats físicament a alguna biblioteca o allotjats en un servidor.
El Cercabib substitueix i amplia les funcionalitats del catàleg tradicional.
Un cop heu fet la cerca, el Cercabib us informa de les dades del recurs i l'enllaç per a consultar-lo en línia, en cas de que sigui un document en format electrònic, o bé les dades de localització per als documents en suport físic:
Localització: indica a quina biblioteca es troba el document.
Estat: informa si està disponible, en préstec o exclòs de préstec.
Topogràfic: indica on es troba físicament el document.
Els llibres de la Biblioteca de l'INEFC tenen el codi local 92 al catàleg de la UB, però per a cercar el document al prestatge, cal prescindir del codi 92.
El Cercabib permet fer cerques i accedir als recursos en línia de la UB en conjunció amb el SIRE ( Servei Intermediari d'accés als Recursos Electrònics ), servei que permet consultar els recursos electrònics a text complet.
Aquest servei està adreçat al PDI, PAS i a l'alumnat de la Universitat de Barcelona, inclosos els usuaris de l'INEFC Barcelona.
És necessari que prèviament habiliteu el SIRE al vostre ordinador o dispositiu, identificant-vos com a membres de la UB: codi de barres del carnet UB, e-correu de la UB i contrasenya.
Base de dades bibliogràfica amb més de 300.000 referències de Sport Information Resource Centre (SIRC).
Conté informació sobre aspectes de l'esport com: medicina esportiva, biomecànica, educació física, etc. Comprèn des de l'any 1975 pel que fa a publicacions periòdiques i des de l'any 1949 per a llibres i tesis.
Per a consultar SportDiscus heu de connectar-vos des de la Biblioteca al wifi INEFC_BIB.
La consulta de qualsevol document de la biblioteca és lliure.
El servei de préstec es limita a la comunitat acadèmica de la Universitat de Barcelona (UB), seguint la seva normativa.
Per accedir al préstec és imprescindible disposar del Carnet UB.
Condicions de préstec segons la tipologia de les persones usuàries:
Professor/a, investigador/a i becari/a de recerca amb tasques docents Inefc
Alumnat de Grau, Màsters i Postgraus Inefc
A petició dels usuaris, ja siguin alumnes, docents i d'altre personal que estigui interessat en investigació sobre temàtica esportiva, oferim orientació per a realitzar cerques bibliogràfiques.
La biblioteca disposa d'una impresora multifunció en règim d'autoservei, amb opció de fotocòpia i escàner.
Per a utilitzar-la és necessari comprar una targeta moneder a la màquina distribuïdora.
La Biblioteca elabora mensualment un butlletí de sumaris de les publicacions periòdiques rebudes en format paper.
Comptant les subscripcions en format electrònic i en paper, la Biblioteca del Centre de Barcelona té subscrites actualment unes 200 revistes o publicacions periòdiques dels àmbits següents: esports, educació física, entrenament, medicina esportiva, fisiologia, biomecànica, nutrició, psicologia i psicologia de l'esport, sociologia i sociologia de l'esport, educació i ensenyament, jocs i lleure.
A banda de les subscripcions vigents, la Biblioteca també és dipositària d'un ampli fons de publicacions especialitzades de l'àmbit esportiu de caràcter històric.
Les publicacions periòdiques en format paper de l'INEFC i de les biblioteques universitàries són lliurement consultables per tothom però excloses de préstec.
Com a centre adscrit a la Universitat de Barcelona (UB), els usuaris de la Biblioteca de l'INEFC Barcelona tenen accés als recursos electrònics contractats des del Centre de Recursos per l'Autoaprenentatge i la Investigació (CRAI) de la UB.
Per accedir als recursos electrònics de la UB és necessari autenticar-se com a membre de la UB i activar el SIRE (Servei Intermediari d'accés als Recursos Electrònics) a l'ordinador o dispositiu.
Inaugurem la pàgina web de l'Oficina de Projectes (OP) amb una breu presentació i exposició de dades de gestió, així com un recull dels principals projectes nacionals i internacionals del nostre personal docent i investigador (PDI).
Properament hi trobareu nous apartats que reflectiran l' activitat de R+D+I que es duu a terme als centres de Barcelona i Lleida de l'INEFC.
L' Oficina de Projectes de l'INEFC té com objectiu principal la prestació de suport i assessorament al seu PDI en la gestió de projectes de recerca, la col·laboració amb el sector empresarial i d'altres processos relacionats amb el finançament i la internacionalització de la recerca.
El passat 11 de febrer el Consell de Ministres va aprovar la correspondència del títol de Llicenciat en Ciències de l'Activitat Física i de l'Esport al nivell 3 del MECES (Marco Español de Cualificaciones para la Educación Superior) que, alhora, es correspon amb el nivell 7 del Marc Europeu de Qualificacions (European Qualifications Framework).
A Espanya, l'adaptació al marc de l'EEES es va fer creant un marc de qualificació propi (MECES) que distribueix l'estructura acadèmica en quatre nivells: Tècnic Superior (nivell 1), Graduat (nivell 2), Màster (nivell 3) i Doctor (nivell 4).
Així, doncs, l'esmentada resolució d'11 de febrer de 2016 suposa l'equiparació del títol de llicenciat/da al nivell de màster.
Aquesta correspondència també és aplicable a les persones que disposen de la Llicenciatura en Educació Física, atès que el Reial Decret 1954/1994 va homologar el títol de Llicenciat en Educació Física al de Llicenciat en Ciències de l'Activitat Física i de l'Esport.
Amb la determinació d'aquestes correspondències, el govern espanyol adequa les titulacions pre-Bolonya a l'Espai Europeu de l'Educació Superior (EEES).
D'aquesta manera pretén, fonamentalment, facilitar la mobilitat a l'estranger dels titulats d'universitats espanyoles amb títols anteriors al pla Bolonya, de manera que no trobin dificultats per al reconeixement del seu nivell d'estudis.
Tal com indica l'article 27 del Reial decret 967/2014, de 21 de novembre, "la possessió del nivell MECES corresponent per un titulat o titulada queda acreditada amb la mera referència de la publicació en el «Butlletí Oficial de l'Estat», presentada de manera conjunta amb el títol de què es tracti".
És a dir, per tal d'acreditar la possessió d'una titulació equivalent al nivell "MECES 3, Máster", només cal presentar el títol de llicenciat/da i adjuntar-hi la impressió del la publicació al BOE de la Resolució d'11 de febrer de 2016.
Això no obstant, el Ministeri d'Educació, Cultura i Esport permet sol·licitar un certificat de correspondència personal a través d'un tràmit electrònic a la seu electrònica del ministeri.
Per poder efectuar aquest tràmit cal disposar de certificat digital o DNI electrònic, i es pot fer des del web del ministeri.
L'INEFC Barcelona posa a disposició de l'alumnat les figures de l'estudiant col·laborador d'esdeveniments (ECE) i de l'estudiant col·laborador en recerca (ECR).
La condició d'estudiant col·laborador té com a finalitat principal la continuació de la formació acadèmica i professional mitjançant la participació en activitats institucionals o en accions de l'àrea de Recerca de l'INEFC Barcelona.
Aquestes tasques no tenen dret a remuneració i queden excloses de totes les activitats docents.
Preguntes i respostes relatives al Grau en Ciències de l'Activitat Física i l'Esport.
Consulta les FAQ relatives al període de confinament FAQ Covid en Per saber-ne més.
Es pot accedir als estudis de Grau de CAFE des de qualsevol de les vies d'accés a la universitat i a través d'estudis universitaris iniciats ("trasllat d'expedient").
Per a qualsevol de les vies d'accés és imprescindible superar les Proves d'Aptitud Personal per tal de poder accedir als estudis.
Hi ha places reservades per les persones que provenen del CFGS?
No, no es reserven placen per aquest col·lectiu.
Com puc sol·licitar l'admissió amb estudis universitaris iniciats ("trasllat d'expedient")?
El procediment s'iniciarà mitjançant la publicació de la corresponent convocatòria pública anual, en la qual s'indicaran les places ofertes i els terminis de presentació de sol·licituds.
Poden sol·licitar l'admissió per aquesta via:
Com puc sol·licitar el trasllat d'expedient de sortida?
Per tal de poder efectuar el trasllat és necessari que paguis la taxa de "trasllat d'expedient".
Pots realitzar el pagament presencialment a Gestió Econòmica de l'INEFC o bé fer una transferència/ingrés.
L'INEFC es farà càrrec de formalitzar el trasllat.
La inscripció a la PAP es duu a terme mitjançant la plataforma virtual de l'Oficina d'Accés a la Universitat.
Els resultats de les proves es publiquen el mateix dia al web del centre.
Una vegada matriculats, podeu anar a tramitar vosaltres mateixos el carnet de la UB a les oficines del Banco Santander.
Puc reconèixer alguna assignatura si he finalitzat el CFGS d'Activitats Físiques i Esportives?
Puc reconèixer alguna assignatura si he finalitzat el CFGS d'Ensenyament i Animació Socioesportiva?
Puc reconèixer alguna assignatura si he finalitzat el CFSG de Condicionament físic?
No hi ha cap opció de reconeixement de crèdits.
Pots sol·licitar el reconeixement d'assignatures amb continguts similars.
Per fer-ho has d'omplir la sol·licitud, adjuntar la documentació que s'especifica en la mateixa i enviar-la mitjançant la Bústia de contacte.
En sol·licitar-ho cal fer efectiu el pagament de la taxa per estudi d'expedient, que és de 54,54 €.
* En ambdós casos, el preu del crèdit reconegut és del 20 % del preu de matrícula d'un crèdit ECTS.
El centre de Barcelona de l'INEFC no té competència per emetre certificats de nivell d'idiomes.
Si necessites un certificat d'idiomes caldrà que et dirigeixis a les institucions que tenen atribuïda aquesta competència.